CELEX: 62003TA0388
Language: sk
Date: 2009-02-10 00:00:00
Title: Vec T-388/03: Rozsudok Súdu prvého stupňa z  10. februára 2009 – Deutsche Post a DHL International/Komisia ( Štátna pomoc — Rozhodnutie o nevznesení námietok — Žaloba o neplatnosť — Aktívna legitimácia — Prípustnosť — Vážne ťažkosti )

21.3.2009   
            
            
               SK
            
            
               Úradný vestník Európskej únie
            
            
               C 69/34
            
         Rozsudok Súdu prvého stupňa z 10. februára 2009 – Deutsche Post a DHL International/Komisia
   (Vec T-388/03) (1)
   
   („Štátna pomoc - Rozhodnutie o nevznesení námietok - Žaloba o neplatnosť - Aktívna legitimácia - Prípustnosť - Vážne ťažkosti“)
   (2009/C 69/79)
   Jazyk konania: nemčina
   Účastníci konania
   
      Žalobcovia: Deutsche Post AG (Bonn, Nemecko) a DHL International (Diegem, Belgicko) (v zastúpení: J. Sedemund a T. Lübbig, advokáti)
   
      Žalovaná: Komisia Európskych spoločenstiev (v zastúpení: V. Kreuschitz a M. Niejahr, splnomocnení zástupcovia)
   Predmet veci
   Návrh na zrušenie rozhodnutia Komisie K(2003) 2508 v konečnom znení, z 23. júla 2003, o nepodaní námietok v nadväznosti na konanie vo veci predbežného zisťovania podľa článku 88 ods. 3 ES proti viacerým opatreniam, ktoré prijali belgické orgány v prospech La Poste SA, belgického verejnoprávneho poštového podniku
   Výrok rozsudku
   
               1.
            
            
               Rozhodnutie Komisie K(2003) 2508 v konečnom znení, z 23. júla 2003, o nepodaní námietok v nadväznosti na konanie vo veci predbežného zisťovania podľa článku 88 ods. 3 ES proti viacerým opatreniam, ktoré prijali belgické orgány v prospech La Poste SA, belgického verejnoprávneho poštového podniku, sa zrušuje.
            
         
               2.
            
            
               Komisia znáša vlastné trovy konania a je povinná nahradiť trovy konania vynaložené Deutsche Post AG a DHL International.
            
         
      (1)  Ú. v. EÚ C 35, 7.2.2004.